paragraph_text: Ni za vrijeme SFR Jugoslavije, ni kasnije nisu provedena terenska ni povijesna istraživanja koja bi potvrdila broj žrtava. Elaborat Zločin okupatora i njihovih pomagača na području Primorsko-goranskog okruga iz 1947. godine procjenjuje da je ubijeno oko šest tisuća zatvorenika, a povjesničari Ostojić i Sabolevski u nizu članaka Pakao u kamenoj pustinji iznose da točnih podataka nema, ali da je lokalni svećenik don Josip Felicinović davao procjene o oko 8.000 pobijenih, a predstavnik talijanskih okupacijskih vlasti na Pagu Marco Paro Vidolino je prenosio da se 1941. godine pričalo o čak 8 tisuća bačenih u ponore, te još 15 tisuća ubijenih utapanjem u moru; drugi procjene suvremenika govore o brojevima od 4 do 7 tisuća žrtava.<ref> U arhivima postoje talijanski vojni dokumenti s procjenom o osam do devet tisuća ljudi dopremljenih u logor i oko četiri tisuće žrtava.